
Θέμα: Μεγάλη επιτυχία γνώρισε 
το  Master Class με τον Randal Kleiser 
(Σκηνοθέτη, σεναριογράφο και παραγωγό κινηματογραφικών επιτυχιών όπως 

το Grease, Η Γαλάζια Λίμνη, Red Riding Hood)
που διοργάνωσε το Ίδρυμα Μ. Κακογιάννης  τη

Δευτέρα 20 Φεβρουαρίου 2012, στο Θέατρό του. 
Επίσης, με αθρόα συμμετοχή καλλιτεχνών από το χώρο του θεάτρου και του κινηματογράφου, όπως και σπουδαστών από δραματικές σχολές και με συντονιστή τον Γιάννη Ζουμπουλάκη,  δημοσιογράφο και κριτικό κινηματογράφου,  που ανέδειξε όλες τις πλευρές του αναμενόμενου Master Class, πραγματοποιήθηκε την Κυριακή 19.2.2012, στο ΙΜΚ, η προπαρασκευαστική συνάντηση γνωριμίας με τον Αμερικανό σκηνοθέτη.

Στο Master class  που έδωσε στην Αθήνα, στο Ίδρυμα Μιχάλης Κακογιάννης, τη Δευτέρα 20 Φεβρουαρίου 2012, ο  Randal Kleiser, χρησιμοποίησε ως βάση τις κινηματογραφήσεις του, σε συνεργασία με τον George Lucas,  από τη  διδασκαλία υποκριτικής της μεγάλης Αμερικανίδας δασκάλας και πρωταγωνίστριας πλήθους ταινιών: Nina Foch (Ένας Αμερικανός στο Παρίσι, Σπάρτακος, Οι 10 Εντολές κ.α.). 

Η Nina Foch δίδασκε από το 1960 έως το θάνατό της το 2005 στο University of Southern California's School of Cinematic Arts" και το American Film Institute το θρυλικό, πλέον,  μάθημα "Κατευθύνοντας τον Ηθοποιό". 

Ακόμα, χρησιμοποίησε πλήθος κινηματογραφικών αποσπασμάτων για να μιλήσει για τις νέες τεχνολογίες στο σινεμά και τη χρήση τους, όπως και ως παραδείγματα υποκριτικών τεχνικών. Ο αμερικανός σκηνοθέτης εμπλούτισε το 4ωρο Masterclass του με ασκήσεις για ηθοποιούς και απάντησε σε όλες τις ερωτήσεις των παρευρισκομένων μεταφέροντας την πείρα και τη γνώση του. 

Το Master class  του  Randal Kleiser, όπως και εκείνο της Ivana Chubbuck το Δεκέμβριο 2011,  οργανώθηκαν από το ΙΜΚ στο πλαίσιο των Act and Re- Act: Masterclasses που πραγματοποιούνται με την ευγενική χορηγία της οικογένειας Λιβανού, στη μνήμη του Μιχάλη Κακογιάννη, και την υποστήριξη του Βλαδίμηρου Κυριακίδη και της Έφης Μουρίκη.  Στον ίδιο κύκλο διοργανώσεων ακολουθούν ακόμα ένα Masterclass στις 14 Μαΐου 2012 με την Valorie Massalas με θέμα το  casting και ένα τον Ιούνιο για το product placement σε κινηματογραφικές - τηλεοπτικές ταινίες.
Ανάμεσα στους πάνω από 190 νέους καλλιτέχνες (ηθοποιούς, κινηματογραφιστές, σπουδαστές δραματικών και κινηματογραφικών σχολών) που συμμετείχαν εντοπίσαμε την Εβελίνα Παπούλια, την Τζίνα Αλοιμόνου, τον Βλαδίμηρο Κυριακίδη, την Έφη Μουρίκη, την Ελένη Ανουσάκη τον Δημήτρη Παπακωνσταντή, την Σοφία Παπαδοπούλου καθηγήτρια υποκριτικής του Beverly Hills Playhouse Los Angeles τον Θοδωρή Γράμψα, κ.α.
Act and Re- Act: Masterclasses in memory of Michael Cacoyannis, 
donated by the Livanou Family

Με την ευγενική υποστήριξη: DIVANI PALACE ACROPOLIS
Χορηγοί επικοινωνίας: 
ΤΑ ΝΕΑ

